EkBass/fiwiki-20250220-pages-articles huggingface dataset:
Etaanitioli

Etaanitioli on orgaaninen yhdiste, joka on normaaliolosuhteissa olomuodoltaan väritöntä nestettä, jolla on pistävä haju. Sen kemiallinen kaava on C2H5SH ja rakennekaava CH3CH2SH. Etaanitiolista käytetään myös nimitystä etyylimerkaptaani. Etaanitiolin moolimassa on 62,1 g/mol, sulamispiste –144,4 °C, kiehumispiste 35 °C, tiheys 0,839 g/cm3, liukoisuus veteen 20 °C:n lämpötilassa 0,68 g/100 ml, leimahduspiste –48,3 °C, itsesyttymislämpötila 299 °C ja CAS-numero 75-08-1. Etaanitiolia valmistettiin ensimmäisen kerran vuonna 1852. Ainetta voidaan valmistaa nukleofiilisella substituutiolla atyylihalogenidin, kuten etyylijodidin ja sulfidisuolan kuten natriumsulfidin välisellä reaktiolla. Toinen tapa on kuumentaa etanolia ja vetysulfidia. Etaanitiolia käytetään sen voimakkaan ominaishajun vuoksi merkkiaineena maakaasussa ja eräiden vaarallisten hajuttomien kaasujen joukossa merkkiaineena. Yhdistettä voidaan käyttää myös lähtöaineena orgaanisissa synteeseissä. == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. ==Lähteet== == Aiheesta muualla == *Etaanitiolin käyttöturvallisuustiedote, Sigma Aldrich, viitattu 28.1.2015. * *PubChem: Ethanethiol *ChemBlink: Ethanethiol Luokka:Tiolit
Sokotran kieli

Sokotra () on seemiläinen kieli, jota puhutaan pääasiassa Jemeniin kuuluvalla Sokotran saariryhmällä, Intian valtamerellä. Jemenin lisäksi puhujia on mm. Arabiemiirikunnissa. Sokotraa puhui vuoden 1990 väestönlaskennan aikaan Jemenissä 57 000 ihmistä. Kaikkiaan puhujia on noin 64 000. Kieli jakautuu erinäisiin murteisiin. Kieltä kirjoitetaan arabialaisin aakkosin. Osia Raamatusta on käännetty sokotraksi 1900-luvun alussa. == Lähteet == Luokka:Seemiläiset kielet Luokka:Jemenin kielet
Lusitano

Lusitano (Puro Sangue Lusitano, myös lusitanianhevonen) on Portugalista kotoisin oleva lämminverinen hevosrotu. Lusitanon historia ulottuu kauas menneisyyteen. Iberian niemimaan arkeologisissa kaivauksissa lusitanon edeltäjästä sorraianponista on löytynyt merkkejä, jotka juontavat juurensa aikaan 25 000 eaa. Sorraianponeja esiintyy muun muassa luolamaalauksissa. == Ominaisuudet == Lusitanot ovat useimmiten ruunikkoja, rautiaita tai kimoja ja säkäkorkeudeltaan noin 150–160 senttimetriä. Ulkonäöltään ne ovat jykevän majesteettisia, ja niiden pään profiili on kyömy. Rakenteen perusteella lusitanon voi helposti sekoittaa andalusianhevoseen, jolle rotu onkin läheistä sukua. Hevosen lavat ja takaosa ovat hyvin vahvat ja liikkeet näyttävät ja ilmavat. Lusitanon harja ja häntä näyttävät silkkisiltä. == Historia == Lusitanorodun tärkeimpiin jalostusvaikutteisiin lukeutuvat arabianhevonen ja andalusianhevonen. Entisaikoina lusitano oli armeijan ratsu ja maatilallisten työhevonen. Sotaväen ja konkistadorien sotaratsuna rotu levisi myös Amerikan mantereille. == Käyttö == Nyky-Portugalissa yksi rodun merkittävimmistä jalostusperusteista on hevosen menestyminen härkätaisteluissa. Lusitano on myös erinomainen harrasteratsu, työ- ja ajohevonen. Härkätaisteluareenoilla vaaditut ominaisuudet – notkeus, nopeus ja kuuliaisuus – ovat muutenkin arvostettuja piirteitä. == Lähteet == == Aiheesta muualla == * Lusitano hevosmaailma.netissä Luokka:Raskaat lämminveriset Luokka:Portugalilaiset hevosrodut
Larbi Ben Barek

Larbi Ben Barek (16. kesäkuuta 1917 – 16. syyskuuta 1992 Casablanca) oli marokkolainen jalkapalloilija. Hänen lempinimensä oli ”Musta helmi”. Jalkapallohistoria on tuntenut useampiakin ”mustia helmiä”, kuten esimerkiksi Pelén ja Eusébion, mutta Ben Barek oli tiettävästi ensimmäinen. ==Ura== Ben Barek aloitti uransa kotimaansa Marokon jalkapalloliigassa, jossa hän myös voitti yhden mestaruuden, mutta siirtyi jo 20-vuotiaana vuonna 1938 silloisen emämaan Ranskan pääsarjaan. Hänen ensimmäinen joukkueensa Ranskassa oli Olympique de Marseille, jossa hän pelasi vielä toisen kerran uransa loppuvaiheessa 1950-luvulla. Varsinaiseen tähteyteen Ben Barek nousi kuitenkin Espanjan pääsarjan Atlético Madridissa, jonka riveihin hän liittyi vuonna 1948. Jo 31 vuoden ikään ehtineen suhteellisen tuntemattoman pelaajan palkkaamista pidettiin tuolloin riskinä, joka kuitenkin lopulta kannatti. Ben Barekista tuli tärkeä osa mestarivalmentaja Helenio Herreran joukkueessa, joka voitti Espanjan mestaruuden kahdesti peräkkäin vuosina 1950 ja 1951. Jälkimmäisen mestaruuskauden kohokohtia oli marraskuussa 1950 pelattu Madridin paikallisottelu, jossa Real Madrid kärsi 3–6 tappion uudella kotistadionillaan Ben Barekin tehdessä kaksi täysosumaa. Voitto oli hieno osoitus Ben Barekin ja Atléticon kahden muun hyökkääjätähden, Adrián Escuderon ja ruotsalaisen Henry ”Garvis” Carlssonin, saumattomasta yhteispelistä. Kaikkiaan Ben Barek pelasi Atléticossa 114 liigaottelua, joissa hän teki 58 maalia. Peliura Atléticossa päättyi vuonna 1954, jonka jälkeen hän pelasi vielä yhden kauden Ranskassa. Ben Barekin lähdön myötä päättyi myös yksi aikakausi Atléticon historiassa. Siihen saakka seura oli kilpaillut kaikkien aikojen menestyneimmän espanjalaisseuran tittelistä Real Madridin ja Barcelonan kanssa. Vuoden 1951 jälkeen Atlético voitti Espanjan mestaruuden seuraavan kerran vasta vuonna 1966, ja huonon liigamenestyksen vuosina kilpailijoiden etumatka pääsi kasvamaan liian suureksi. Vaikka seuran parhaat vuodet olivatkin vasta edessä, oli mahdollisuus nousta maan ykkösseuraksi menetetty. ===Maajoukkue=== Maajoukkuetasolla Ben Barek edusti Marokon silloista siirtomaaisäntää Ranskaa. Vuosien 1938 ja 1954 välillä hän pelasi kaikkiaan 17 A-maaottelua ja teki niissä kolme maalia. ===Valmentajana=== Peliuransa jälkeen Ben Barek ryhtyi valmentajaksi ja toimi 1950-luvun lopulla myös Marokon jalkapallomaajoukkueen käskyttäjänä. Ben Barek kuoli kotikaupungissaan Casablancassa vuonna 1992. Kansainvälinen jalkapalloliitto FIFA myönsi hänelle postuumisti vuonna 1999 kultaisen ansiomitalin, joka on korkein liiton jakama palkinto. == Pelaajaura seurajoukkueissa == * Idéal Club Casablanca (Marokko) 1934–1935 * U.S. Marocaine (Marokko) 1935–1938 * Olympique de Marseille (Ranska) 1938–1939 * U.S. Marocaine (Marokko) 1939–1945 * Stade Français (Ranska) 1945–1948 * Atlético de Madrid (Espanja) 1948–1954 * Olympique de Marseille (Ranska) 1954–1955 Luokka:Marokkolaiset jalkapalloilijat Luokka:Marokkolaiset jalkapallovalmentajat
Metaanitioli

Metaanitioli on orgaaninen yhdiste, joka on huoneenlämmössä (20 °C) olomuodoltaan väritöntä kaasua, jolla on tunnusomainen haju. Sen kemiallinen kaava on CH3SH. Metaanitiolista käytetään myös nimityksiä metyylimerkaptaani, merkaptometaani, metyylisulfhydraatti ja tiometanoli. Metyylimerkaptaania esiintyy pieniä määriä epäpuhtautena raakatärpätissä. Metaanitiolin moolimassa on 48,1 g/mol, sulamispiste –123 °C, kiehumispiste 6 °C, tiheys 0,9 g/cm3, liukoisuus veteen 20 °C:n lämpötilassa 2,3 g/100 ml ja CAS-numero 74-93-1. Metaanitiolia valmitetaan metanolin ja divetysulfidin reaktiolla. Yhdistettä käytetään valmistettaessa metioniinia ja maatalouskemikaaleja.John S. Roberts: "Thiols", teoksessa Kirk-Othmer Encyclopedia of Chemical Technology, John Wiley & Sons, New York, 2000. == Ympäristö- ja terveysvaikutukset == Metaanitiolilla on alhainen hajukynnys (1-2 ppb)http://nanaimowinemakers.org/Steps/H2S_Issues.htm ja voimakas epämiellyttävä haju. Metaanitioli haisee ulosteelle, mädälle kaalille, valkosipulille, sipulille ja palaneelle kumille. Lyhytaikainen altistus ärsyttää silmiä ja hengitysteitä. == Lähteet == == Aiheesta muualla == * * PubChem: Methanethiol * Human Metabolome Database (HMDB): Methanethiol * Kyoto Encyclopedia of Genes and Genomes (KEGG): Methylmercaptan * ChemBlink: Methanethiol Luokka:Tiolit
Sindhi

Sindhī (سنڌي, सिन्धी) on indoeurooppalainen kieli, joka kuuluu indoarjalaisten kielten perheeseen. Sitä puhuu noin 21 miljoonaa ihmistä, joista valtaosa asuu Pakistanissa ja loput Intiassa. Sindhi on kummassakin maassa myös tunnustettu viralliseksi kieleksi. Pakistanissa sitä kirjoitetaan muunnelluin arabialaisin kirjaimin ja Intiassa myös devanagarilla. == Lähteet == ==Aiheesta muualla== Luokka:Indoarjalaiset kielet Luokka:Intian kielet Luokka:Pakistanin kielet
Ivironin Jumalanäiti

Ivironin Jumalanäidin ikoni on muunnelma ns. Tiennäyttäjä-ikonista. Perimätiedon mukaan tämänkin ikonin alkuperäisen mallin valmisti apostoli ja evankelista Luukas. Tarinan mukaan ikonoklasmin aikaan 800-luvulla eräs leskinainen laittoi ikonin mereen Nikeassa. Erilaisten vaiheiden ja ihmeiden kautta ikonin sitten löysivät Athoksen munkit, jotka sijoittivat sen vuonna 999 Ivironin luostariin Athokselle, missä se edelleen on. Ikonista on kuuluisia kopioita Venäjällä muun muassa Valdain luostarissa Novgorodin hiippakunnassa. Ortodoksinen kirkko viettää Jumalanäidin juhlaa Ivironin ikonin muistoksi vuosittain lokakuun 13. päivä. Ikonin nimi viittaa Ivironin luostariin, joka puolestaan on saanut nimensä georgialaisten perustajiensa mukaan. Iveria eli Kaukasian Iberia oli nykyisen Georgian alueella aikanaan sijainnut kuningaskunta. == Aiheesta muualla == *Ortodoksi.net / Ivironin Jumalanäiti Luokka:Bysanttilaiset ikonit
Lolland

Lolland eli Lollanti (aiemmin Laaland) on Tanskan neljänneksi suurin saari. Se sijaitsee Itämerellä Själlannin etelä- ja Falsterin länsipuolella. Lolland on 58 kilometriä pitkä ja 15–25 kilometriä leveä, ja sen pinta-ala on 1 243 km². Asukasluku on 68 224 (1. tammikuuta 2006). Lollandin suurin kaupunki on noin 15 500 asukkaan Nakskov. Muita kaupunkeja ovat muun muassa Maribo, Sakskøbing ja Rødby. Aiemmin saarella sijainneista kunnista seitsemän yhdistyi Lollandin kunnaksi saaren länsiosaan Tanskan kuntauudistuksen yhteydessä 1. tammikuuta 2007. Saaren itäosan kunnat puolestaan liittyivät uuteen Guldborgsundin kuntaan. Saari on myös osa Sjællandin aluetta, jota ennen se oli osa kuntauudistuksessa lakkautettua Storstrømin amtia. Tunneli, joka yhdistää saaren Fehmarniin, Saksaan on ollut rakenteilla vuodesta 2020 alkaen. Sen laskettu valmistumisvuosi on 2029. Tunnelista tulee 18 km pitkä. == Lähteet == Luokka:Tanskan saaret Luokka:Itämeren saaret Luokka:Lollandin kunta Luokka:Guldborgsundin kunta
MD3 Rider

MD3 Rider on tšekkiläis-italialainen kaksipaikkainen rinnakkainistuttava ylätaso ultrakevyt lentokone. Rider on luokiteltu USA:ssa LSA luokkaan 576 kg lentopainolla. Rakenteeltaan se on alumiinia ja komposiittia. Rider on varusteltavissa pelastusvarjolla, pyöräkellukkeilla ja suksilla. == Tekniset tiedot == * Kärkiväli: 9 m * Pituus: 5,9 m * Korkeus: 2,3 m * Siipipinta-ala: 9,9 m² * Tyhjäpaino: 275 kg * Suurin sallittu lentoonlähtöpaino: 576 kg * Voimalaite: Rotax 912 S (100 hv 5800 rpm:llä) * Potkuri: DUC Swirl - hiilikuituinen 3-lapainen potkuri, jossa metallivahvistettu etureuna === Suoritusarvot (Rotax 912 S -moottorilla) === * Suurin sallittu nopeus: 275 km/h * Suurin vaakalentonopeus: 220 km/h * Sakkausnopeus laipat ulkona: 63 km/h * Nousunopeus: 5 m/s * Polttoaineen kulutus: 11 litraa/h * Polttoainetankit 100l * Kuormituskertoimet: +4 g/ -2 g == Aiheesta muualla == MD3 Rider Luokka:Ultrakevyet lentokoneet Luokka:Yleisilmailukoneet
Fehmarn

Fehmarn () on Saksalle kuuluva saari Itämerellä. Se sijaitsee Tanskalle kuuluvan Lollandin saaren eteläpuolella. Fehmarn on vuodesta 2003 myös kyseisellä saarella sijaitsevan kaupungin nimi. Saari ja kaupunki ovat osa Schleswig-Holsteinin osavaltiota. Fehmarnin pinta-ala on 185,45 km² ja väkiluku 12 552 (31.12.2016). Rantaviivaa kertyy 78 kilometriä. Fehmarn on yhdistetty mantereelle 963,40 metriä pitkällä langerpalkkisillalla. Fehmarn Puttgarden 115.jpg|Lauttasatama Puttgardenissa Fehmarnissa. Fehmarn Nord-Ost- Strand.JPG|Fehmarnin rantaa ==Lähteet== == Aiheesta muualla == * Kaupungin verkkosivusto * Fehmarn Events Luokka:Schleswig-Holsteinin saaret Luokka:Itämeren saaret Luokka:Schleswig-Holsteinin kunnat Luokka:Saksan kaupungit
Makijivka

Makijivka () on Itä-Ukrainassa Donetskin alueella sijaitseva terästeollisuus- ja kaivoskaupunki. Vuoden 2021 alun väkilukuarvio oli 340 337 (353 918 vuonna 2013), eli se on Donetskin alueen kolmanneksi väkirikkain kaupunki Donetskin ja Mariupolin jälkeen. Sen keskus sijaitsee vain 14 km:n päässä Donetskista. Koska käytännössä Makijivka on kasvanut yhteen Donetskiin, sitä voidaan pitää myös Donetskin suurkaupunkialueen koillisena lähiönä. Heinäkuusta 2020 lähtien Makijivka on kuulunut Ukrainan aluehallinnollisessa jaossa (de jure) Donetskin alueen Donetskin piiriin. Käytännössä kuitenkin kaupunki on vuodesta 2014 sijainnut Venäjän laajamittaisella sotilaallisella tuella ylläpitämällä itäisen Ukrainan kapinallisalueella, ja ollut vapaan Ukrainan kontrollin ulkopuolella. Vuonna 1969 seudulta löydettiin pronssikaudelta peräisin olevia hautaveistoksia, pronssikypärä ja rautainen miekka. Makijivkan asutuksen perustamisajankohdaksi mainitaan useissa lähteissä vuosi 1777, mutta sittemmin löydetty kirjallinen maininta jo vuodelta 1690, joka on tulkittu uudeksi perustamisvuodeksi. Hiilen kaivostoiminta paikkakunnalla alkoi 1800-luvulla. Teollisuusmies I. Ilovaisky laajensi 1860- ja 1870-luvuilla pieniä kaivoksia, ja yhdisti ne myöhemmin yhdeksi suureksi kaivokseksi. 1890-luvun lopulla käynnistettiin teräksen tuotanto. Alue on liitetty Donin kasakoiden alueen läntisimpään osaan, vuonna 1897 väestönlaskennan aikaan se kuului ukrainalaisvaltaiseen (61,7 %) Taganrogin piirikuntaan. Paikkakunta yhdistettiin 1920 viereiseen Dmytrijevskiin (), josta tuli kaupunki 1925. Vuosina 1931-1933 kaupungin nimi oli Dmytrijevsk-Stalinsk, sitten Makijivka. Neuvostoliiton aikana ja teollisuuden lisääntyessä paikkakunnan väestö venäläistyi. Vuonna 2001 kaupunkipiirin väkiluku oli 431 023 (kaupungissa 389 589), josta venäläisiä oli 50,8 prosenttia, ukrainalaisia 45,0 %, valkovenäläisiä 1,1 %, tataareja 1,1 %, georgialaisia 0,3 % ja kreikkalaisia 0,3 %. Itä-Ukrainan sodan alkuvaiheessa venäläisjoukot ottivat Makijivkan haltuunsa 13. huhtikuuta 2014. Siitä lähtien kaupunki on ollut Venäjän tuella ylläpidetyn kapinallisen nukkehallinnon eli ns. Donetskin kansantasavallan alueella. Kuva:Makeevka 082.jpg|Kaupungintalo (2009). Kuva:Retretrty.jpg|Koksikemiallinen tehdas (2011). Kuva:Evrtyb.jpg|Koksitehdas (2012). Kuva:BANK.jpg|Pankkirakennus (2013). Kuva:Makeevka 054.jpg|Teatteritalo (2009). Церковь святой Варвары, Макеевка.jpg|Kirkko teollisuuslaitoksen vieressä. ==Lähteet== == Aiheesta muualla == Luokka:Donetskin alueen kaupungit Luokka:Donetskin piiri
Diamond DA20 Katana

Diamond DA20 Katana on itävaltalaisen Diamond Aircraftin valmistama kaksipaikkainen VLA-luokan lentokone, jota on valmistettu vuodesta 1993 Itävallassa ja 1994 Kanadassa. == Aiheesta muualla == * http://www.diamond- air.at/ - Offizielle Website des Herstellers * https://web.archive.org/web/20060311035415/http://www.diamondair.com/pdfs/owners_world/technical_bulletins/DA20-A1/DA20-A1_AFM_incl_Rev16.pdf - Flughandbuch DA20-A1 * https://web.archive.org/web/20060311035155/http://www.diamondair.com/pdfs/owners_world/technical_bulletins/DA20-A1/DA20-A1_AMM_incl_Rev10.pdf - Wartungshandbuch DA20-A1 * https://web.archive.org/web/20051203034945/http://www.diamondair.com/pdfs/owners_world/technical_bulletins/DA20-C1/DA20-C1_AFM_incl_Rev20.pdf - Flughandbuch DA20-C1 * https://web.archive.org/web/20060311034057/http://www.diamondair.com/pdfs/owners_world/technical_bulletins/DA20-C1/DA20-C1_AMM_incl_Rev11.pdf - Wartungshandbuch DA20-C1 * Luokka:Ultrakevyet lentokoneet Luokka:Diamond Aircraft Industries
Matti ja Teppo (albumi)

Matti ja Teppo on Matin ja Tepon ensimmäinen studioalbumi, joka julkaistiin vuonna 1972. == Kappaleet == ===A-puoli=== # # # # # # ===B-puoli=== # # # # # # == Lähteet == Luokka:Vuoden 1972 albumit Luokka:Vuoden 1972 esikoisalbumit Luokka:Matin ja Tepon albumit
Göteborg City Airport

Göteborg City Airport , aikaisemmalta nimeltään Säven lentokenttä, oli toinen Göteborgin kahdesta kansainvälisestä lentoasemasta. Se palveli matkustajaliikenteessä 18.1.2015 asti. Nykyisin kenttä on vain pienkoneiden käytössä. Se sijaitsee Hisingenin saarella 14 kilometriä Göteborgin keskustasta luoteeseen. Ennen vuotta 2001, jolloin Ryanair alkoi liikennöidä kentältä, lentoaseman vuosittainen matkustajamäärä oli vain noin 9 000, kun taas vuonna 2005 lentoaseman kautta kulki yhteensä jopa 500 000 matkustajaa. Kaupallisten lentoyhtiöiden lisäksi lentoasemaa käyttää myös muun muassa Ruotsin rannikkovartiosto. Lentoasemalla on myös yleisilmailutoimintaa, ja siellä toimiikin kaksi lentokerhoa: Chalmers flygklubb sekä yksi Euroopan vanhimmista lentokerhoista, Aeroklubben i Göteborg. Göteborgia palvelee nykyisin vain Landvetterin lentoasema, joka sijaitsee 20 kilometriä Göteborgin keskustasta itään. ==Lentoyhtiöt ja kohteet== Lentoasemalle ennen vuotta 2015 säännöllisesti lentäneet lentoyhtiöt olivat: *Flexflight (Læsø) *Ryanair (Dublin, Girona, Glasgow-Prestwick, Frankfurt-Hahn, Lontoo-Stansted, Madrid, Marseille-Provence) *Wizz Air (Budapest, Varsova) ==Lähteet== ==Aiheesta muualla== * Göteborg City Airport (viralliset kotisivut) Luokka:Göteborgin liikenne Luokka:Göteborgin rakennukset ja rakennelmat Luokka:Ruotsin lentoasemat
Mario Regueiro

Mario Ignacio Regueiro Pintos (s. 14. syyskuuta 1978 Montevideo, Uruguay) on uruguaylainen jalkapalloilija, joka pelasi kotimaansa lisäksi Espanjassa, Kreikassa ja Argentiinassa. Hän pelasi tavallisesti vasemman laitalinkin paikalla. Regueiro aloitti uransa kotimaassaan Cerrossa kaudella 1996–1997. Seuraavalla kaudella hän siirtyi yhteen Uruguayn suurseuroihin lukeutuvaan Nacionaliin. Kolmen Nacional-kauden jälkeen Regueiro suuntasi Espanjaan Racing Santanderiin. Kesällä 2005 viiden Santanderissa vietetyn vuoden jälkeen Valencia osti keskikenttäpelaajan 1,2 miljoonalla eurolla. Ennen Valenciaan siirtoa, Regueiron siirtymistä Real Betisiin pidettiin jo lähes varmana. Kaudeksi 2007–2008 Regueiro lainattiin Real Murciaan. Uruguayn maajoukkueessa Regueiro teki debyyttinsä vuonna 2000. Hän oli mukana vuoden 2002 MM- kilpailuissa ja pääsi vaihtopelaajana kentälle kahdessa Uruguayn kolmesta ottelusta. == Seurat == * 1996–1997 Cerro * 1997–2000 Nacional * 2000–2005 Racing Santander * 2005–2007 Valencia * 2007– Real Murcia (lainassa) == Saavutukset == * Nuorten MM-kilpailut 1997: hopeaa == Lähteet == == Aiheesta muualla == * Mario Regueiro Real Murcian sivustolla Luokka:Uruguaylaiset jalkapalloilijat Luokka:Vuonna 1978 syntyneet Luokka:Elävät henkilöt
Tieteen huiput

Tieteen huiput -sarja on 26 maan kustantamojen yhteistyönä ilmestyvä kansantajuisten tiedekirjojen sarja, jonka kirjoittajat ovat kuuluisia tutkijoita. Sarjan toimittaja on John Brockman. Sarjan suomalainen kustantaja on WSOY. == Suomennetut teokset == * * * * * * * * == Suomentamattomat teokset == * P. W. Atkins: The Periodic Kingdom * Ian Stuart: Nature's Numbers * William H. Calvin: How Brains Think * Stephen H. Schneider: Laboratory Earth: The Planetary Gamble We Can't Afford to Lose * Susan A. Greenfield: The Human Brain: A Guided Tour * Robert A. Weinberg: One Renegade Cell: The Origins of Cancer * George C. Williams: The Pony Fish's Glow: And Other Clues to Plan and Purpose in Nature * Stephen J. Gould: Evolution & the History of Life == Aiheesta muualla == * http://www.williamcalvin.com/bookshelf/ScienceMasters.htm * http://yliopistolehti.helsinki.fi/yl8kir.htm Luokka:Luettelot kirjoista
Kuhmolainen

Kuhmolainen on vuonna 1959 perustettu Kuhmossa kahdesti viikossa (tiistaisin ja perjantaisin) ilmestyvä sitoutumaton paikallislehti. Kuhmolainen ilmestyy painetun lehden ohella digilehtenä, joka sisältää videoita ja lisäkuvia. Näiden lisäksi Kuhmolainen julkaisee säännöllisesti verkkolehteä. Kannanotoissaan lehti pyrkii ajamaan paikkakunnan yleistä etua sekä Kainuussa että valtakunnallisesti. Samalla se myös arvioi kriittisesti paikallisten hallintoelinten päätöksentekoa. Lehden päätoimittaja on Mari Heikura. Vuonna 2018 lehden levikki oli 4 557. Kuhmolaisella on yli 16 000 lukijaa. == Lähteet == == Aiheesta muualla == * Lehden kotisivut Luokka:Suomalaiset paikallislehdet Luokka:Kuhmo Luokka:Alma Median sanomalehdet
Ota kiinni

Ota kiinni on Matin ja Tepon toinen studioalbumi. Albumi on myynyt kultalevyn oikeuttavan määrän. == Kappaleet == Kun Matin ja Tepon esikoisalbumilla oli mukana muutama käännösiskelmä, tällä kakkosalbumilla kaikki kappaleet on säveltänyt Matti Ruohonen ja sanoittanut Teppo Ruohonen. Sovituksia ovat tehneet Ilpo Murtojärvi, Tapio Pakkala, Matti ja Pirjo Bergström, Raimo Henriksson ja Seppo Paakkunainen.Fenno — Suomen Äänitearkisto ry:n levytietokanta 1901–1999. Viitattu 13.11.2021. # Ahaa ahaa - 3.13 # Ei se ollut mitään - 2.05 # Hei hei - 3.08 # Jätän tämän maan - 2.37 # Kaikki on hyvin - 3.25 # Kauan eläköön maa - 2.54 # Kaukana niin olet - 3.44 # Kuuntelethan mua - 2.13 # Nyt tunnen mitä rakkaus on - 4.08 # Ota kiinni mistä saat - 3.00 # Valvoin koko yön - 2.42 # Vuodet mennä saa - 3.02 == Lähteet == Luokka:Vuoden 1975 albumit Luokka:Matin ja Tepon albumit
Ilmavoimien viestitekniikkalaitos

Ilmavoimien viestitekniikkalaitos (IVL) oli Tikkakoskella sijainnut Suomen ilmavoimiin kuulunut joukko-osasto. Se vastasi ilmavoimien valvonta-, johtamis- ja viestijärjestelmistä sekä elektronisen sodankäynnin järjestelmistä. Laitoksen viimeisenä johtajana vuodet 2008–2009 oli insinöörieversti Jarmo Kurunmäki (s. 1951). Laitoksen henkilöstömäärä tuolloin oli 182, joista 75 % siviilejä. ==Historia== Ilmavoimien viestitekniikkalaitoksen tausta tulee 1. joulukuuta 1941 perustetusta Ilmavoimien viestivarikosta, joka perustettiin Naarajärvelle, josta siirtyi useiden paikkakuntien kautta 1. syyskuuta 1973 Tikkakoskelle. Toisen maailmansodan aikana varikko jopa lakkautettiin ja perustettiin uudelleen. Laitos on koko toimintansa ajan kuulunut joukko-osastona Luonetjärven varuskuntaan. Laitoksella on erityisosaamista mm. tietotekniikassa, tietoliikenteessä, mikroaaltotekniikassa ja signaaliprosessoinnissa. Kun varikon toimet ulkoistettiin, perustettiin Valtion Sähköpaja tekemään osa sen tehtävistä. Sittemmin Valtion Sähköpaja muuttui Televaksi, joka se puolestaan muuttui Tele-Nokiaksi. Joukko-osaston nimi muuttui 13. syyskuuta 2001 Ilmavoimien viestivarikosta (IlmavVV) Ilmavoimien viestitekniikkalaitokseksi. Aikaisempi nimi oli Ilmavoimien Varikon viestivarikko-osasto (Vvko-os/IlmavV) vuoteen 1991, jolloin yksikkö itsenäistyihttp://www.mil.fi/ilmavoimat/artikkelit/853.dsp . Itsenäisen viestivarikon ensimmäinen komentaja oli everstiluutnantti Osmo Korppinen. Laitokseen aikaisemmin kuulunut Ilmavoimien kuvakeskus (sotien aikana Lentokuvakeskus LeKuvaKesk) on sittemmin sulautunut ilmavoimien muihin toimintoihin. Keskuksen päällikkönä on toiminut mm. kapteeni Olavi Halminen. Laitos sulautui 1. tammikuuta 2010 nimenmuutoksen yhteydessä Ilmavoimien materiaalilaitokseen (IlmavMatL) ollen nykyään sen Tikkakosken toimipiste http://www.ilmavoimat.fi/index.php?id=122 . ==Päälliköt== Laitoksen johtajina ovat olleet: * insinöörieversti Risto Laukkanen (s. 1948) 2006–2008 * insinöörieversti, DI Vilho Kangaskoski (s. 1946) 1992–2006http://www.mil.fi/ilmavoimat/artikkelit/1846.dsp * everstiluutnantti Osmo Korppinen 1991–1992 * ... * everstiluutnantti (1956) Jaakko Puolakkainen 1957– ==Lähteet== Luokka:Suomen ilmavoimien historialliset joukko-osastot ja yksiköt‎
Otis

thumb|Otiksen logo. Otis Elevator Company on yhdysvaltalainen maailman suurin hissien ja liukuportaiden valmistaja. Yhtiön perusti yhdysvaltalainen Elisha Otis vuonna 1853 New Yorkissa. Yhtiö on valmistanut hissejä moniin kuuluisiin rakennuksiin, kuten Eiffel-torniin, Empire State Buildingiin ja New Yorkin World Trade Centeriin. Otis on listattu New Yorkin pörssissä. == Aiheesta muualla == * Otis Finlandin kotisivut Luokka:Yhdysvaltalaiset yritykset Luokka:Hissien valmistajat
Gotska Sandön

Gotska Sandön on Ruotsille kuuluva saari Itämerellä, noin 38 kilometriä Fåröstä pohjoiseen. Se kuuluu Gotlannin lääniin ja Gotlannin kuntaan. Saari on muodostunut tuhansia vuosia sitten moreenista, sorasta ja hiekasta. Se on kokonaan hiekan peitossa ja tuuli on kasannut hiekasta erilaisia dyynejä. Korkein kohta on 42 metriä merenpinnan yläpuolella. Gotska Sandönin kokonaispinta-ala on 36,51 km², joka on kokonaan maa-aluetta. Vuoden 1960 väestönlaskennassa saarella oli 15 asukasta. ==Asutus== Asukkaita Gotska Sandönillä on ollut kivikaudelta asti. Ruotsille saari on kuulunut vuodesta 1645. 1700-luvulla eräs ruotsalainen kauppias alkoi viljellä saarta tehokkaammin. Majakka rakennettiin vuosina 1858–1859. Sittemmin majakka on korvattu erillisellä valomastolla. Kappeli rakennettiin 1894, ja se sai aluksi toimia myös kouluna. Rakennus paloi 1934, mutta uusi kappeli saatiin valmiiksi vasta 1950. Uuden kappelin 50-vuotisjuhlien kunniaksi vihittiin käyttöön uusi kellotapuli, vanha kun oli kärsineessä kunnossa ja purettu turvallisuussyistä. Hautausmaa on ollut käytössä 1800-luvun puolivälistä, samoin kuin venäläinen hautausmaa. Vuonna 1939 rakennetussa koulurakennuksessa toimi koulu vuoteen 1963, jonka jälkeen siitä tehtiin luonto- ja kotiseutumuseo. Saarella on myös vanhoja venäläisiä tykkejä. ==Kasvillisuus== Vallitsevana kasvillisuutena ovat mäntymetsät. Paikoitellen metsät ovat hyvin tiheitä. Metsiä on saarella palanut ja hakattu useita kertoja. Kasvu on hyvin hidasta, koska veden ja ravinteiden saanti on rajallista sekä kasvillisuuden pohjakerros on tiheä. Pohjakerroksessa kasvaa variksenmarjaa, kanervaa, jäkälää ja sammalia, lisäksi jonkin verran vanamoita ja talvikkeja. Lehtipuita löytyy joiltakin alueilta, esimerkiksi haapoja, koivuja, pihlajia ja tammia. Lehtipuualueilla pohjakerroksessa on enemmän lajeja kuin mäntymetsissä. Esimerkkeinä mainittakoon sinivuokko, oravanmarja, metsäorvokki ja erilaisia orkideoja. Niityillä ja dyyneillä kasvaa myös paljon monenlaisia kasveja. Metsistä on löytynyt yli 250 jäkälälajia, 50 sammallajia ja 400 putkilokasvilajia. ==Eläimistö== Saaren eristyneen sijainnin vuoksi nisäkkäitä on vähän. Maalla eläviä nisäkkäitä saarella ovat metsäjänis ja lepakot. Vedessä elävistä harmaahylkeet vierailevat saarella usein. Lintuja sen sijaan on paljon erilaisia, erityisesti keväällä ja alkukesästä: kahlaajia, lokkeja, tiiroja, käpylintuja, nuolihaukkoja jne. ==Muuta== Saari on ollut kansallispuistona vuodesta 1909 lähtien. Saaren koillispuolelta löydettiin 2009 Venäjän keisarikunnan laivaston sukellusvene Bars, joka oli uponnut sinne 1917. Saaren säätiedot mainitaan Yleisradion Merisää-tiedotteessa. ==Ilmasto== Gotska Sandönillä vallitsee Itämeren vaikutuksesta leuto meri-ilmasto. ==Lähteet== * Viralliset sivut ===Viitteet=== == Aiheesta muualla == * Länsstyrelsen Gotlands län: Gotska Sandön Luokka:Gotlanti Luokka:Ruotsin kansallispuistot Luokka:Ruotsin saaret
Francisco Rufete

Francisco Javier Pérez Rufete (s. 20. marraskuuta 1976 Benejúzar, Alicanten maakunta, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Espanyolia. Hän on pelipaikaltaan keskikenttäpelaaja. Vuodesta 2006 Espanyolia edustanut Rufete on aikaisemmin pelannut Barcelonassa (1996), Toledossa (1997–1998), Mallorcassa (1998), Málagassa (1998–2001) ja Valenciassa (2001–2006). == Seurat == * Barcelona, 1996 * Toledo, 1997–1998 * Mallorca, 1998 * Málaga, 1998–2001 * Valencia, 2001–2006 * Espanyol, 2006–2009 * Hércules, 2009– == Saavutukset == * Espanjan-mestaruus: 2004 * UEFA Cup: 2004 Luokka:Espanjalaiset jalkapalloilijat Luokka:Vuonna 1976 syntyneet Luokka:Elävät henkilöt
Fårö

Fårö on Ruotsissa Gotlannin lääniin kuuluva Itämeren saari ja entinen kunta Gotlannin saaren pohjoispuolella. Fårön pinta-ala on 113 km², ja Fårönsalmi erottaa sen Gotlannista. Visbystä on 60 kilometriä matkaa Fårösundiin, josta menee lauttoja Fårön saarelle yleensä puolen tunnin välein. Saarella asuu suunnilleen 600 asukasta, joiden pääelinkeinoina on maatalous ja matkailu. Tosin monet käyvät varsinaisella Gotlannin saarella töissä.Allt Om Gotland Saarella on 1840-luvulla rakennettu majakka, joka on ensimmäisiä Gotlannin majakoita. Lisäksi nähtävää on mm. 1600-luvulta peräisin oleva kalkin polttoon käytetty paikka, jossa on vieläkin uunien jäännökset jäljellä. Keskiajalta on peräisin kirkon raunioita ja vanha satama, jonka maankohoaminen on kuitenkin melkein umpeuttanut. Fårön kirkko on 1600-luvulta ja kolerahautausmaa 1800-luvulta. Kirkon torni on alkuperäinen, muu kirkko uusittiin 1858. Saarella on nähtävissä rannoilla luonnon aikaansaamia kalkkikivimuodostumia (), hiekkarantoja ja lintujensuojelualue. Elokuvaohjaaja Ingmar Bergman asui Fåröllä.IMDb Fårö muodosti ennen vuoden 1952 kuntauudistusta oman kunnan. Tuolloin se kuitenkin liitettiin Fårösundin kuntaan, joka puolestaan liitettiin vuonna 1971 nykyiseen koko saarimaakunnan kattavaan Gotlannin kuntaan. Fårö muodostaa edelleen oman seurakunnan. == Lähteet == ==Aiheesta muualla== * Gotland.net * Kuvia Luokka:Gotlanti Luokka:Ruotsin entiset kunnat
Fanon varisto

Fanon varisto on algebrallisessa geometriassa varisto, jonka antikanoninen kimppu on runsas. Kaikki dimensiota 1 ja 2 olevat Fanon varistot ovat rationaalisia. Dimensiossa 2 niitä kutsutaan del Pezzo -pinnoiksi ja ne ovat isomorfisia sellaisten projektiivisten avaruuksien kanssa, joissa on räjäytetty korkeintaan 8 pistettä. Fanon variston Kodaira-dimensio on −∞. Fanon varistot on nimetty italialaisen matemaatikko Gino Fanon mukaan. == Kirjallisuutta == * Luokka:Algebrallinen geometria
Silikoni

Silikonit eli polysiloksaanit ovat pii-happi-polymeerejä, joiden kemiallinen kaava on [R2SiO]n, jossa R on orgaaninen ryhmä, kuten metyyli, etyyli tai fenyyli. Nämä materiaalit koostuvat epäorgaanisesta pii-happi ketjurungosta, jossa piiatomeihin on kiinnittynyt orgaanisia sivuryhmiä. Joissakin tapauksissa orgaaniset sivuryhmät kiinnittävät kaksi tai useampaa -Si-O- -ketjua yhteen. Erilaisia silikoneja voidaan syntetisoida muuttamalla -Si-O- -ketjujen pituutta ja sivuryhmiä, jolloin niille muodostuu erilaisia ominaisuuksia koostumusten vaihdellessa. Silikoni voi olla nestemäistä, geeliä, kumimaista tai täysin kiinteää. Yleisin silikonityyppi on PDMS eli lineaarinen polydimetyylisiloksaani. Silikoniöljyt, -polymeerit ja -tiivistysaineet ovat hajuttomia ja värittömiä, vedenpitäviä, kemikaalinkestäviä, hapettumista kestäviä ja vakaita korkeissa lämpötiloissa. Niillä on matala sulamispiste eivätkä ne johda sähköä. Silikoneja käytetään voiteluaineina, tiivisteinä, palontorjunnassa, lääketieteellisissä tuotteissa kuten keinonivelissä ja rintaimplanteissa. Myös elintarvikekäytössä kuten astioissa, paistinpannun kantena tai lappoletkuna. Niitä käytetään orgaanisten polymeerien korvikkeena korkeissa lämpötiloissa. == Aiheesta muualla == Luokka:Piiyhdisteet Luokka:Puolimetalliyhdisteet Luokka:Polymeerit Luokka:Taidetarvikkeet Luokka:Seulonnan keskeiset artikkelit
Stora Karlsö

Stora Karlsö on Ruotsiin kuuluva saari Itämerellä, noin 6 kilometriä Gotlannin länsirannikolta. Se on osa Gotlannin lääniä. Lähistöllä on myös toinen saari nimeltä Lilla Karlsö. Molemmat saaret ovat Itämeren ainoita lintusaaria. Stora Karlsön pinta-ala on 1 166 hehtaaria, ja korkein kohta on 51,6 metriä merenpinnasta. Saari on syntynyt samaan aikaan kuin Gotlanti eli noin 400 miljoonaa vuotta sitten. Stora Karlsö Saarella on mm. ravintola, museo ja majoitustiloja. 1980-luvulla matkailijoita oli jo 18 000 vuosittain ja useimmille lintuvuori oli suurin kiinnostuksen kohde. Stora Karlsö on luonnonsuojelualue, ollut vuodesta 1970. Sen eläimistöön kuuluu huomattavissa määrin lintuja, esimerkiksi etelänkiisloja ja ruokkeja. Linnut rauhoitettiin jo 1880-luvulla. Kasvillisuudesta esimerkkinä mainittakoon orkideat. Saarella oli lampaita laiduntamassa vuosisatojen ajan ja 1800-luvulle mennessä ne olivatkin jo syöneet suurimman osan kasvillisuudesta. Vuonna 1887 lampaat vietiin pois ja sen jälkeen kasvit ovat saaneet kasvaa vapaasti.Gotland.net Saarella on useita luolia, joista suurimmat ovat syvyydeltään 20 metriä. == Lähteet == == Aiheesta muualla == * Viralliset sivut * Eric Silfverhjelm : Suuri Karlsö - lintujen paratiisi, Helsingin Sanomat Viikkoliite, 20.11.1932, nro 47, s. 1, Kansalliskirjaston digitaaliset aineistot Luokka:Gotlanti Luokka:Ruotsin luonnonsuojelualueet
Pedro Munitis

Pedro Munitis Álvarez (s. 19. kesäkuuta 1975 Santander, Kantabria, Espanja) on espanjalainen jalkapalloilija, joka edusti valtaosan urastaan Espanjan Primera Divisiónissa pelannutta Racing Santanderia. Munitis edusti Racingia kolmeen otteeseen. Hän teki ensiesiintymisensä Espanjan pääsarjassa seuran edustusjoukkueen riveissä tammikuussa 1995.Ficha del jugador LFP. Viitattu 7.1.2008. Pääsarjatasolla Munitis edusti myös Real Madridia ja Deportivo La Coruñaa. 2000-luvun alussa hän voitti Real Madridissa Espanjan pääsarjamestaruuden ja Mestarien liigan. Munitis pelasi Espanjan maajoukkueessa 21 ottelua ja teki otteluissa kaksi maalia. Hän kuului joukkueen kokoonpanoon vuoden 2000 EM-kilpailuissa.Jugadores de la Selección Fútbol en la Red. Viitattu 7.1.2008. Munitis toimii kaudella 2018–2019 Espanjan kolmannella sarjatasolla pelaavan Murcian päävalmentajana. == Saavutukset == * Primera División: 2001 * Mestarien liiga: 2002 == Lähteet == * Pedro Munitis Racing Santanderin sivustolla * Pedro Munitis Yahoo! Eurosportin sivustolla * * * === Viitteet === Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1975 syntyneet Luokka:Elävät henkilöt
Lilla Karlsö

Lilla Karlsö on Itämeren saari, joka sijaitsee noin kolme kilometriä Gotlannista länteen ja 4,5 kilometrin päässä Stora Karlsöstä. Hallinnollisesti se kuuluu Gotlannin lääniin.Gotland.net Lilla Karlsö ja Stora Karlsö ovat Itämeren ainoita lintusaaria. Lilla Karlsöllä kävi ainakin 1980-luvun alkupuolella vain 3 000 kävijää vuosittain. Lilla Karlsön pinta-ala on 1,6 neliökilometriä. Suurin osa saaresta on kalkkikiviylänköä. Korkein kohta on noin 66 metriä merenpinnan yläpuolella. Nimestään huolimatta saari on siis keskimäärin korkeampi kuin Stora Karlsö, pinta-alaltaan se tosin on pienempi. Saarella on meren tekemiä luolia, joista suurimmat ovat 30 metriä syviä. Suurella osalla saaresta ei ole puita ja pensaita, koska siellä on ollut vuosisatojen ajan lampaita. Saarella on laiduntanut kerrallaan jopa sata lammasta karitsoineen. Vain pienellä alueella on satoja vuosia vanhoja jalavia, tammia ja saarnia. Muita kasveja on monipuolisesti, esimerkiksi kangasajuruohoa ja tähkätädykettä, harvinaisiakin kasveja löytyy. Stora Karlsön tapaan myös Lilla Karlsöllä on monipuolinen lintulajisto. Siellä on esimerkiksi etelänkiisloja ja ruokkeja. Esimerkiksi harmaalokkeja on Gotlannin suurin populaatio. Lilla Karlsö on luonnonsuojelualue. Vuonna 1955 siitä tuli luonnonmuistomerkki ja 1964 luonnonsuojelualue. Se on Natura 2000 -alue. Saarella on myös useita muinaisjäänteitä pronssi- ja rautakaudelta. == Lähteet == ==Aiheesta muualla== * Viralliset sivut Luokka:Ruotsin Natura-alueet Luokka:Gotlanti
Konstanz

Konstanz on yliopistokaupunki Etelä-Saksassa Baden-Württembergin osavaltiossa, Bodenjärven rannalla. Se on samannimisen piirikunnan hallintokeskus. Kaupungissa oli kesäkuun 2022 lopussa 85 518 asukasta, ja sen pinta-ala on 54,1 neliökilometriä. Konstanz sijaitsee aivan Sveitsin rajalla Kreuzlingenin kaupungin naapurina Reinin varrella. == Historiaa == Konstanzin kirkolliskokous pidettiin vuosina 1414–1418. Konstanz ja Kreuzlingen muodostavat käytännössä yhteisen kaupunkialueen. Toisen maailmansodan aikana jätettiin kaupungissa valot päälle yöajaksi. Siksi liittoutuneet luulivat kaupunkia osaksi Sveitsiä, eikä kaupunkia siten pommitettu. == Liikenne == Konstanzista pääsee junalla sekä Saksaan että Sveitsiin. Lähin lentoasema sijaitsee Friedrichshafenissa Saksassa, jonne pääsee nopeimmin Bodenjärven ylittävällä lautalla. Lähimmät kansainväliset lentokentät ovat Stuttgartin, Baselin ja Zürichin lentoasemat. == Muuta == Zeppeliiniin keksijä Ferdinand von Zeppelin syntyi Konstanzissa. Konstanzen ystävyyskaupungit ovat: * Fontainebleau Ranskassa * Richmond-upon-Thames Englannissa * Lodi Italiassa * Tábor Tšekissä * Suzhou Kiinan kansantasavallassa. == Lähteet == == Aiheesta muualla == *Kaupungin viralliset internetsivut Luokka:Baden-Württembergin kunnat Luokka:Konstanzin piirikunta Luokka:Saksan kaupungit
Insinööri (AMK)

Insinööri (AMK) (engl. Bachelor of Engineering, B. Eng.Valtioneuvoston asetus ammattikorkeakouluista annetun valtioneuvoston asetuksen muuttamisesta) on 4-vuotinen tekniikan ja liikenteen alan ammattikorkeakoulututkinto, joka valmentaa lähinnä teollisuuden ja hallinnon työnjohto-keskijohtotason tehtäviin. Tutkinnon laajuus on yhteensä 240 opintopistettä. Ennen ammattikorkeakoulujen tuloa 1990-luvun puolivälissä insinööri oli ammatillisen korkea-asteen tutkinto. Tutkinnot erottaa siitä, että ammattikorkeakoulututkinnon nimikkeeseen liitetään tunnus ’(AMK)’. Insinööri (AMK) -tutkinnon nimitys englanniksi on virallisesti Bachelor of Engineering (lyh. B. Eng.). Englanninkielinen nimike eroaa siten tekniikan kandidaatista, jonka virallinen käännös on Bachelor of Science (Technology). Tutkinnon suorittamisen ja kolmen vuoden työkokemuksen jälkeen on mahdollista suorittaa ylempi ammattikorkeakoulututkinto, jonka tutkintonimike on Insinööri (ylempi AMK). Tutkinnon suorittamisen jälkeen on myös mahdollista hakea teknilliseen yliopistoon suorittamaan maisterin tutkinto (DI). Insinööri (AMK) -tutkinnon voi suorittaa seuraavissa koulutusohjelmissa: *Auto- ja kuljetustekniikan ko *Automaatiotekniikan ko *Bio- ja elintarviketekniikan ko *Elektroniikan ko *Energiatekniikan ko *Hyvinvointiteknologian ko *Informaatiotekniikan ko *Kemiantekniikan ko *Kone- ja tuotantotekniikan ko *Liikennealan ko *Logistiikan ko *Logistics Engineering *Maanmittaustekniikan ko *Materiaali- ja pintakäsittelytekniikan ko *Mediatekniikan ko *Merenkulun ko *Muovitekniikan ko *Ohjelmistotekniikan ko *Palopäällystön ko *Paperikoneteknologian ko *Paperitekniikan ko *Puutekniikan ko *Rakennustekniikan ko *Sähkötekniikan ko *Talotekniikan ko *Tekstiili- ja vaatetustekniikan ko *Tieto- ja viestintätekniikan ko *Tuotantotalouden ko *Tuotekehityksen ko *Venealan ko *Ympäristöteknologian ko == Katso myös == * Insinööri * Insinööri (ylempi AMK) * Diplomi-insinööri == Lähteet == ==Aiheesta muualla== * Insinööriliitto (IL) * Insinööriopiskelijaliitto (IOL) * Ylemmän ammattikorkeakoulututkinnon kehittämisverkosto Luokka:Ammattikorkeakoulututkinnot Luokka:Tekniikan ja liikenteen alan tutkinnot Luokka:Seulonnan keskeiset artikkelit
Monokokki

Monokokki eli itsekantava kori on yksiosainen rakennetyyppi, jossa rakenteen kuori kantaa suuren osan kuormasta. Sana ”monokokki” tulee ranskankielisestä sanasta monocoque, ’yksikuorinen’. Puhdasoppinen monokokki on käytännössä harvinainen autoissa. Sananmukainen merkitys olisi, että kuori kantaa suuren osan kuormasta, mutta käytännössä auton ovien ja ikkunoiden vuoksi se tarvitsee vahvikkeita aukkojen vuoksi menetetyn jäykkyyden korvaamiseksi. Monokokki on vaikea valmistaa pienimuotoisessa tuotannossa, mutta robottien käyttö autoteollisuudessa helpottaa valmistusta. Autoteollisuudessa käytetään toisiinsa hitsattavia prässättyjä teräslevyjä, joiden lisäksi erilliset koripaneelit voidaan liittää ja poistaa helposti: ulkoiset paneelit eivät ole kuormitusta kantavia, vaan ovipilarit, katton reunukset ja lattia tehdään vahvemmiksi. Pohjalevyrakenne on tyyppillisempi, jolloin lattiasta tehdään erityisen vahva. Monokokille vastakkainen rakennetyyppi on erillisrunkoinen rakenne, jossa on sisäinen runko kuten avaruusrakenne, jonka päällä oleva kuori ei kanna rakenteen kuormaa. Toisinaan käytössä on yhdistelmiä esimerkiksi lentokoneissa, joissa sisäinen rakenne vahvistaa ulkokuorta. Prässätyt teräslevyt eivät ole yhtä vahvoja kuin putkirakenne ja jäykkyys painoon suhteutettuna on heikompi kuin putkirakenteessa. == Monokokin käyttökohteet == Monokokkia alettiin 1930-luvulta lähtien käyttää lentokoneiden runkorakenteena. Corradino D’Ascanio keksi käyttää rakennetta suunnittelemassaan skootterissa, Vespassa. Lähes kaikki henkilöautot ovat myös nykyään rakenteeltaan monokokki-tyyppisiä, jolloin peltinen korirakenne kestää yksin koko kuormituksen, eikä erillistä runkoa ole. Eri autourheiluluokkien, kuten esimerkiksi Formula 1 -luokan autoissa, käytetään hiilikuidusta valmistettua monokokkirunkoa, johon auton kaikki muut osat kuten moottori ja pyöränripustus kiinnitetään suoraan. Joissakin autoissa monokokki kattaa vain matkustamon ja lisäksi käytetään etu- ja takapään apurunkoja, joihin jousitus kiinnittyy. === Hyödyt ajoneuvokäytössä === Itsekantavan korin etuina ovat nykyisillä, paremmilla teräslaaduilla sen keveys, edullisemmat valmistuskustannukset sekä oikein suunniteltuna parempi kolariturvallisuus. Jäykemmillä teräslaaduilla ja tietokoneavusteisella suunnittelulla korin muodonmuutokset kolaritilanteessa voidaan optimoida ja tämä antaa myös mahdollisuuden kevyempään rakenteeseen, kun metalliosien paksuutta ei tarvitse lisätä paremman kiertojäykkyyden toivossa. === Haitat ajoneuvokäytössä === Itsekantavan korirakenteen suurimpana haittana on sen vaikea korjattavuus vakavan kolarin jäljiltä. Samoin ruostuminen on ongelma, sillä ruoste kotelorakenteissa heikentää auton rakennetta ja siten myös kolariturvallisuutta. Tämä oli itsekantavan korirakenteen suurin ongelma 1990-luvulle asti, jolloin autonvalmistajat alkoivat suunnitella yhä parempia valmistuksenaikaisia ruosteenestomenetelmiä, kuten korin osien tai koko rakenteen galvanointi. == Lähteet == Luokka:Auton rakenne Luokka:1900-luvun keksinnöt
Biarritz

Biarritz ( tai Miarritze, ) on kaupunki Biskajanlahden rannalla Etelä- Ranskassa. Biarritz kuuluu Pyrénées-Atlantiquesin departementtiin Akvitanian provinssissa. Kaupunki sijaitsee Ranskan Baskimaassa 25 kilometrin päässä Espanjan rajalta. Biarritzissa on 25 330 asukasta (2012), mutta kesäisin asukasluku nousee 110 000:een.. Biarritziin pääsee Pariisista TGV- suurnopeusjunalla. Biarritzissa sijaitsee Biarritz-Anglet-Bayonnen lentoasema, joka on neljän kilometrin päässä kaupungista sisämaahan. Lentoasema palvelee lisäksi Anglet'ta ja Bayonnea. Biarritz on tunnettu ja turistien suosima lomakaupunki. Alueella on mahdollista harrastaa talvisin hiihtoa, sillä Pyreneiden vuoristo sijaitsee kahden tunnin ajomatkan päässä. == Lähteet == == Aiheesta muualla == * G. G. Ronimus : Biarritz, Ranskan syyskauden kuuluisin kylpypaikka, Helsingin Sanomat Viikkoliite, 30.09.1928, nro 40, s. 3, Kansalliskirjaston digitaaliset aineistot Luokka:Ranskan kaupungit Luokka:Pyrénées-Atlantiquesin kunnat Luokka:Seulonnan keskeiset artikkelit
Ethandunin taistelu

Ethandunin taistelu oli nykyisin Lounais-Englannissa Wiltshiren kreivikunnassa sijainneessa Ethandunissa vuonna 878 käyty taistelu, jossa Alfred Suuren johtamat anglosaksit löivät Guthrumin tanskalaiset. Edingtonin voiton ansiosta Wessex säilyi viimeisenä vapaana englantilaisena kuningaskuntana ja tanskalaiset (viikingit) pysyivät Danelagenissa. == Lähteet == == Aiheesta muualla == * britainexpress.com, The Battle of Edington Luokka:800-luku Luokka:Anglosaksien taistelut Luokka:Tanskan taistelut Luokka:Viikinkien sodankäynti
Ramsar

Ramsar () on kunta ja kaupunki Kaspianmeren rannalla Iranin Mazandaranin maakunnassa. Se on suosittu iranilainen lomakaupunki ja kuuluisa mm. kuumista lähteistään. Kaupungin väkiluku on kehittynyt seuraavasti 27 194 (1996), 28 954 (2001), 32 085 (2006) ja 32 294 (2011). == Radioaktiivisuus == Kaupungin alueella esiintyy paikoitellen maailman korkeimpiin luettavia luonnollisen radioaktiivisen säteilyn pitoisuuksia, jotka liittyvät kuumiin lähteisiin.Of Stones and Health: Medical Geology in Sri Lanka, Science-lehden Global Voices of Science -sarjaan kuuluva essee Säteilymäärä on paikoin jopa 55–200 kertainen normaaliin taustasäteilyyn verrattuna. == Ramsarin sopimus == Ramsarin sopimus on kansainvälinen sopimus vesistöalueiden ja kosteikkojen suojelemisesta. Se solmittiin Ramsarissa vuonna 1971. Ramsarin sopimus oli ensimmäinen nykyaikaisista, valtioidenvälisistä luonnonsuojelun ja luonnonvarojen kestävän käytön sopimuksista. Sen on allekirjoittanut 158 valtiota ja siihen kuuluu 1 752 kohdetta, joiden yhteispinta-ala on noin 161 miljoonaa hehtaaria. == Lähteet == == Aiheesta muualla == * Ramsar Iranin matkatoimistojen yhdistyksen sivuilla * Ramsarin sopimuksen sivut Luokka:Iranin kaupungit Luokka:Māzandarān
Kyynelneste

Kyynelneste on kyynelrauhasen tuottamaa kirkasta eritettä, joka puhdistaa ja huuhtelee silmän pintaa sekä estää hankausta silmän liikkuessa. Suojaavaa kyynelnestettä on silmän sarveiskalvojen pinnalla aina. Silmäluomien räpytysliike levittää kyynelnestettä tasaisesti silmän pintaan ja pitää sen kosteana. Kyynelnestettä tuottaa kyynelrauhanen ja silmän sidekalvossa olevat lisäkyynelrauhaset. Kyynelrauhasen ulosvievät putket päättyvät sidekalvopussiin ylemmän silmäluomen sisäpinnalle. Sidekalvopussin sisäreunasta alkaa kyynelkanava kaksiaukkoisena ja päättyy nenäonteloon. Kyynelkanavan alkuosassa on laajennus eli kyynelpussi. Joskus kyynelnestettä voi erittyä paljon, esimerkiksi itkettäessä tai roskan joutuessa silmään, jolloin sitä valuu alaluomen reunan yli ja silmän sisänurkasta pieniä kyynelkanavia pitkin kyynelpussiin ja sitä kautta nenään. Kyynelrefleksin tehtävänä on suojata näköaistia ulkoisilta ärsykkeiltä. Sen voi laukaista esimerkiksi sipulin happo tai ilmassa oleva savu. Kyynelneste sisältää useita bakteereja tappavia tai niiden kasvua estäviä proteiineja, kuten fosfolipaasi A2:ta (FLA2), lysotsyymiä, laktoferriinia, immunoglobuliineja ja defensiinejä. == Fysiologia == Ihmisen silmän pintaa peittää kolmikerroksinen kyynelfilmi. #Ulommainen kerros sisältää runsaasti rasvoja. #Keskimmäinen kerros sisältää ravinteita, entsyymejä, antioksidantteja, happea ja suoloja. #Sisin kerros sisältää runsaasti musiinia, joka sitoo silmän pinnalle mahdollisimman paksun vesikerroksen ja estää kyynelnesteen pisaroitumisen. ==Rähmä== Rähmä on silmän pinnalla olevaa tahmeaa nestettä, joka koostuu joko kyynelnesteestä tai tulehduseritteestä tai molemmista. Runsas rähmä saa silmäluomien reunat tarttumaan toisiinsa, jolloin silmien avaaminen varsinkin unen jälkeen on vaikeaa. ==Lähteet== == Aiheesta muualla == *Valtteri V. Aho, Timo J. Nevalainen ja K. Matti Saari: Kyynelnesteen antimikrobiset proteiinit, Lääketieteellinen Aikakauskirja Duodecim, 2004;120(13):1569-73 Luokka:Silmät Luokka:Elimistön eritteet
Monte Pissis

Monte Pissis on sammunut tulivuori La Riojan maakunnassa Argentiinassa. Vuori on kolmanneksi korkein huippu Etelä-Amerikassa ja toiseksi korkein tulivuori maailmassa. Se sijaitsee noin 550 kilometriä pohjoiseen Aconcaguasta. == Lähteet == == Aiheesta muualla == * Andes Website * Monte Pissis SummitPost.org-sivustolla Luokka:Argentiinan vuoret Luokka:Argentiinan tulivuoret
The Mama King

The Mama King on suomalainen rock-yhtye. Yhtyeessä soittavat Kie von Hertzen (kitara), Mikko Laiho (laulu ja kitara), Kalle Chydenius (basso) ja Mauro Gargano (rummut). Yhtyeen esikoisalbumin Supertender julkaisi EMI Music Finland 20. lokakuuta 2010. Levy menestyi arvosteluissa hyvin. == Lähteet == == Aiheesta muualla == * Luokka:Suomalaiset rockyhtyeet
Kalle Chydenius

Kalle Chydenius (s. 4. kesäkuuta 1970 Helsinki) on suomalainen musiikkituottaja. Hänen tunnetuimpia tuotoksiaan ovat Don Huonojen Hyvää yötä ja huomenta (1997), Egotripin Superego (1996) ja Kemopetrolin Slowed Down (2000). Hän on ollut myös mukana tuottamassa Samuli Edelmannin albumeja Ihana valo, Tuhat yötä ja Mahdollisuus. Chydenius jätti vuonna 2004 musiikkituottajan ansiotyön keskittyäkseen teatterin tekemiseen perustamassaan Akseli Ensemble -ryhmässä. Hän on työskennellyt vuodesta 2008 vakituisesti KOM-teatterissa. Teatterityön ohella Chydenius soittaa bassoa The Mama King -nimisessä rockyhtyeessä. Hän on myös tehnyt elokuvamusiikkia. Vuonna 2008 Chydenius oli tuottajana Kalle Aholan levylle Audio Wunderbaum. Chydenius on kokeillut tehdä myös konemusiikkia ja onkin perustanut yhtyeen nimeltään Dramatic Orchestra. Chydeniuksen vanhemmat olivat säveltäjä Kaj Chydenius ja ohjaaja Kaisa Korhonen, hänen veljensä on muusikko Jussi Chydenius. Kalle ja Jussi tekivät myös yhdessä nimellä Veljekset Chydenius Isän kädestä -levyn, jossa on Kaj Chydeniuksen sävellyksiä. ==Lähteet== ==Aiheesta muualla== * * * Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Suomalaiset musiikkituottajat Luokka:Suomalaiset muusikot Luokka:Emma-palkinnon saajat Luokka:Vuonna 1970 syntyneet Luokka:Elävät henkilöt